wannaphong/clean_thaiwikipedia huggingface dataset:
# ฝุ่ง กวาง ทัญ
พลเอก ฝุ่ง กวาง ทัญ (2 กุมภาพันธ์ พ.ศ. 2492 — 11 กันยายน พ.ศ. 2564) 
เป็นอดีตรัฐมนตรีว่าการกระทรวงกลาโหมของเวียดนาม และเป็นผู้นำลำดับที่ 2 ของพรรคคอมมิวนิสต์เวียดนาม"Party Congress announces CPVCC Politburo members ", Online Newspaper of the Socialist Republic of Việt Nam Government, 19 January 2011."Ông Nguyễn Phú Trọng đắc cử Tổng Bí thư ", BaoOnline.vn, 20 January 2011. Includes pictures of the entire leadership. เขาเป็นเจ้าหน้าที่ของกองทัพประชาชนเวียดนาม และเป็นสมาชิกของพรรคคอมมิวนิสต์เวียดนาม เขาได้สมัครเข้าเป็นทหารในปี พ.ศ. 2512 และได้ต่อสู้ในสมรภูมิต่าง ๆ ในช่วงสงครามเวียดนาม และได้รับเหรียญกล้าหาญวีรบุรุษแห่งกองทัพประชาชนเมื่อ พ.ศ. 2534 เมื่ออายุได้ 22 ปี ต่อมาได้รับการแต่งตั้งให้เป็นรัฐมนตรีว่าการกระทรวงกลาโหมเมื่อ พ.ศ. 2549
# กีฬาจักรวรรดิอังกฤษ 1938
กีฬาจักรวรรดิอังกฤษ 1938  เป็นการแข่งขันกีฬาจักรวรรดิอังกฤษ ครั้งที่ 3 จัดขึ้นที่ซิดนีย์, รัฐนิวเซาท์เวลส์, ประเทศออสเตรเลีย

ประเทศที่เข้าร่วมการแข่งขัน
# วัดปทุมวดีราชวราราม
วัดปทุมวดีราชวราราม  หรือ "วัดปทุมวดี" (ในภาษาเขมรออกเสียงว่า วัดโบตุมโวเด็ย) เป็นพระอารามหลวงฝ่ายธรรมยุติกนิกายของประเทศกัมพูชา ตั้งอยู่ที่ถนนออกญาซัวร์ สรุน 7 สังกัดจตุมุข ขัณฑ์โดนเปญ ราชธานีพนมเปญ ประเทศกัมพูชา ทางทิศใต้ของพระบรมราชวังจตุมุขสิริมงคล ฝั่งตะวันตกของสวนสาธารณะวัดปทุม

ประวัติ
thumb|150px|left|สมเด็จพระอภิสิริสุคนธามหาสังฆราชาธิบดี (บัวร์ กรี) สมเด็จพระสังฆราชฝ่ายธรรมยุติกนิกายของกัมพูชาองค์ปัจจุบัน สถิต ณ วัดปทุมวดีราชวราราม กรุงพนมเปญ
วัดปทุมวดีราชวรารามเป็นวัดเก่า สร้างขึ้นในสมัยพระบรมราชา (เจ้าพระยาญาติ) เมื่อ พ.ศ. 1985 ถือเป็นวัดแห่งหนึ่งที่มีความสำคัญที่สุดและเก่าแก่ที่สุดของราชธานีพนมเปญ เดิมวัดนี้มีชื่อว่า "วัดขปวบตายอง" หรือ "วัดตายอง" ต่อมาได้กลายเป็นวัดร้างไปตามกาลเวลา  ในปี พ.ศ. 2409 พระบาทสมเด็จพระนโรดม บรมรามเทวาวตาร โปรดเกล้าฯ ให้ย้ายราชธานีจากกรุงอุดงค์มีชัยมาตั้งอยู่ที่จตุมุข (พนมเปญ) และก่อสร้างพระบรมราชวังจตุมุขสิริมงคล เวลานั้นได้มีการสถาปนาคณะสงฆ์ธรรมยุติกนิกายขึ้นในประเทศกัมพูชาแล้ว วัดขปวบตายองจึงได้รับการบูรณะให้เป็นพระอารามหลวง จากนั้นจึงโปรดเกล้าฯ ให้อาราธนาสมเด็จพระสุคนธาธิบดี (ปาน ปญฺญาสีโล) และพระสงฆ์ธรรมยุติกนิกายจากวัดศาลาคู (วัดอ็อมปึลเบ็ย) มาประทับที่วัดนี้ วัดขปวบตายองที่ได้รับการบูรณะใหม่ครั้งนี้ได้ปลูกบัวไว้ในคูของวัดถึง 3 มุม จึงพระราชทานชื่อวัดใหม่โดยอาศัยสระบัวเหล่านั้นเป็นนิมิตว่า "วัดปทุมวดีราชวราราม" 

วัดปทุมวดีราชวรารามเป็นสถานที่จำพรรษาของสมเด็จพระสังฆราชฝ่ายธรรมยุติกนิกายแห่งประเทศกัมพูชาตลอดมา จนกระทั่งในปี พ.ศ. 2518 ในสมัยรัฐบาลกัมพูชาประชาธิปไตยของเขมรแดง วัดจึงถูกทิ้งร้าง เนื่องจากในยุคนั้นเขมรแดงได้ห้ามการนับถือและประกอบพิธีกรรมทางศาสนาต่างๆ ทั้งหมด เมื่อฝ่ายเขมรเฮง สัมริน ขับไล่รัฐบาลเขมรแดงและจัดตั้งรัฐบาลสาธารณรัฐประชาชนกัมพูชาขึ้นมาแล้ว ศาสนาพุทธในประเทศกัมพูชาจึงได้รับการฟื้นฟูขึ้นมาอีกครั้ง ในเวลานั้นไม่ได้มีการแบ่งแยกเป็นคณะสงฆ์มหานิกายและธรรมยุติกนิกาย แต่จัดการปกครองรวมกันเป็นคณะสงฆ์กัมพูชาคณะเดียว พระสงฆ์คณะมหานิกายจึงได้เข้าไปจำพรรษาอยู่ที่วัดปทุมวดีราชวรารามด้วย  เมื่อคณะสงฆ์ธรรมยุติกนิกายได้รับการฟื้นฟูขึ้นในกัมพูชาอีกครั้งในปี พ.ศ. 2535 ภายใต้พระบรมราชูปถัมภ์ของพระบาทสมเด็จพระนโรดม สีหนุ พระสงฆ์คณะธรรมยุติกนิกายจึงกลับเข้าไปจำพรรษาที่วัดปทุมวดีราชวรารามตามเดิม โดยต้องแบ่งพื้นที่ของวัดให้แก่พระสงฆ์คณะมหานิกายที่เข้าไปอยู่ในพระอารามในสมัยรัฐบาลสาธารณรัฐประชาชนกัมพูชาได้จำพรรษาต่อไป

ปัจจุบันวัดปทุมวดีราชวรารามเป็นศูนย์กลางการบริหารกิจการศาสนาพุทธฝ่ายธรรมยุติกนิกายในประเทศกัมพูชา มีสมเด็จพระอภิสิริสุคนธามหาสังฆราชาธิบดี (บัวร์ กรี) สมเด็จพระสังฆราชฝ่ายธรรมยุติกนิกาย ทรงเป็นเจ้าอาวาสวัดปทุมวดีราชวราราม และสมเด็จพระมหาสุเมธาธิบดี (นนท์ แงด) สมเด็จพระสังฆนายกฝ่ายมหานิกาย (ฐานะเทียบเท่าเจ้าคณะใหญ่ของคณะสงฆ์ไทย) เป็นผู้นำคณะสงฆ์มหานิกายภายในวัด 

อัฐิของบุคคลสำคัญในกรุงพนมเปญและนักการเมืองกัมพูชาจำนวนมากได้บรรจุไว้ที่นี่  อนึ่ง วัดแห่งนี้ยังเป็นสถานที่ตั้งพระศพเพื่อบำเพ็ญพระราชกุศล และจัดงานพระราชทานเพลิงพระศพสำหรับพระบรมวงศานุวงศ์ในพระราชวงศ์กัมพูชาที่มีศักดิ์ไม่ถึงชั้นงานพระเมรุกลางเมืองอีกด้วย

 ระเบียงภาพ
# โปแลนด์บอล
โปแลนด์บอล หรือ คันทรีบอลส์  เป็นอินเทอร์เน็ตมีมและสไตล์ศิลปะชนิดหนึ่งซึ่งถูกใช้ในการ์ตูนช่องออนไลน์ เป็นการสื่อถึงประเทศต่าง ๆ โดยใช้ลูกบอลทรงกลมซึ่งถูกตกแต่งด้วยธงชาติของประเทศนั้น ๆ โปแลนด์บอลเป็นการ์ตูนล้อเลียนความสัมพันธ์ระหว่างประเทศ ความขัดแย้งในประวัติศาสตร์ และลักษณะของประเทศต่าง ๆ แบบเหมารวม

 ข้อกำหนด 
thumb|ภาพวาดตัวละครโปแลนด์บอลในการประท้วงยูโรไมดานที่ประเทศยูเครน
ในการวาดการ์ตูนโปแลนด์บอล จะวาดขึ้นโดยโปรแกรมวาดภาพเช่น ไมโครซอฟท์ เพนต์ ห้ามใช้เครื่องมือสร้างวงกลม (Circle tool) หรือเครื่องมือสร้างเส้นตรง (Line Tool) ในการวาด ตัวละครจะไม่มีเส้นตัดดำระหว่างสีธงชาติ

สำหรับโปแลนด์ จะมีแถบสีสลับกับธงชาติโปแลนด์ โดยมีแถบสีแดงอยู่ด้านบนแถบสีขาว

ตัวละครต่าง ๆ จะมีตา แต่ไม่มีลูกตา ปาก แขน ขา หรือส่วนอื่น ๆ ของร่างกาย ในการแสดงอารมณ์จะแสดงออกทางตาเท่านั้น บางสไตล์ของCountryballs จะไม่เหมือนกันหรือแตกต่างแล้วแต่คนวาด 

Countryballs เพศหญิง จะมีโบว์,ดอกไม้,หมวกสำหรับผู้หญิง หรือเครื่องประดับ

ถึงแม้ว่าตัวละครเกือบทั้งหมดจะเป็นลูกบอล แต่มีข้อยกเว้นสำหรับประเทศต่อไปนี้
 สิงคโปร์ เป็นสามเหลี่ยม
 เนปาล มีเขี้ยวระหว่างร่องธง
 คาซัคสถาน เป็นสี่เหลี่ยมผืนผ้า
 อิสราเอล เป็นลูกเต๋า
 สหราชอาณาจักร จะสวมหมวกทรงสูงและใส่แว่นตาข้างเดียว 
 สหรัฐ โมนาโก และกาตาร์ จะใส่แว่นดำเสมอ
 เวียดนาม จะสวมหมวกทรงกรวยของเวียดนาม
 เนเธอร์แลนด์กับจาเมกา จะสูบกัญชา
 เซอร์เบีย จะมีผ้าปิดตารูปตราแผ่นดินของเซอร์เบียอยู่ข้างขวา
 ญี่ปุ่น จะมีหูแมว
 ชิลี จะเป็นทรงกรมและเรียวยาว
 ยูเครน จะมีหนวด
 รัสเซีย จะใส่หมวกรัสเซียกับถือขวดวอดก้า
 โรมาเนีย จะมีฟันเขี้ยวเหมือนแดร็กคูล่า
 เบลารุส ลัตเวีย และไอร์แลนด์ จะมีความสัมพันธ์กับผลมันฝรั่ง
 แคนาดา จะใส่หมวกแร็กคูน
 อินโดนีเซีย จะใส่หมวกดำหรือหมวดทรงกรวย
 เม็กซิโก จะใส่หมวกแบบเม็กซิโก
นอกจากนี้ บทพูดของตัวละครจะต้องใช้ภาษาอังกฤษแบบผิดไวยากรณ์ ยกเว้นตัวละครที่เป็นเจ้าของภาษา เช่น สหรัฐ สหราชอาณาจักร ออสเตรเลีย เป็นต้น

ซึ่งในตัวละครของโปแลนด์บอลนั้นจะมีตัวละครที่มิใช่ประเทศ เช่น อาเซียน สหภาพยุโรป สหประชาชาติ แอนตาร์กติกา ฯลฯ และมีตัวละครเริ่มต้นสำหรับการทำประวัติศาสตร์จะเป็นเคฟบอล ซึ่งจะเป็นตัวละครและมีตัวเลขอยู่ ซึ่งแต่ละเลขจะกำหนดไว้ว่าใช้กับแถวใดบ้างดังนี้
เลข 0 และเป็นสี่เหลี่ยมผืนผ้าจะเป็นเอเชียกลาง
เลข 0 เป็นลูกบอลเป็นชาวฮินดู
เลข 1 เป็นชาวเอเชียตะวันออก (รวมถึงเอเชียตะวันออกเฉียงใต้ด้วย)
เลข 2 เป็นชาวยุโรป
เลข 3 เป็นชาวพื้นเมืองอินเดียนแดง (อเมริกา)
เลข 8 เป็นชาวแอฟริกา

 แหล่งข้อมูลอื่น 

 Polandball at Reddit
 Polandball at militaryphotos.net
 Polandball at Know You Meme
Art's Animations ที่ยูทูป
# วัดตรอแลงแกง
วัดตรอแลงแกง (,) เป็นวัดที่สำคัญที่สุดในกรุงละแวก เมืองหลวงเก่าของกัมพูชา ปัจจุบันตั้งอยู่บนเนินเขากลางเมืองใน อำเภอกำปงตระลาจ จังหวัดกำปงฉนัง ในเอกสารพงศาวดารละแวกเรียกวัดนี้ว่า พระวิหารจตุรมุขมหาปราสาท วัดนี้สร้างขึ้นโดยพระบรมราชาที่ 2 (พญาจันทน์) ใน พ.ศ. 2073 มีพระวิหารประดิษฐานพระพุทธรูป ตรอแลงแกง(หรือ พระพุทธอัฐรัศ) ซึ่งเป็นพระพุทธรูปใหญ่สี่องค์ ยืนหันหลังเข้าหากันhttps://cklanpratoom.wordpress.com/2013/12/08/%E0%B8%9E%E0%B8%A5%E0%B8%B4%E0%B8%81%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C%E0%B8%99%E0%B8%AD%E0%B8%81%E0%B8%95%E0%B8%B3/ ปัจจุบันพระพุทธรูปตรอแลงแกงถูกทำลายไปแล้ว เหลือแต่พระบาทศิลาขนาดใหญ่ ในพงศาวดารกล่าวว่าพระพุทธรูปนี้ถูกทำลายในสมัยสมเด็จพระบรมราชาที่ 4 (นักพระสัตถา) ซึ่งเชื่อว่าการมีอยู่ของพระพุทธรูปนี้ทำให้พระมเหสีของพระองค์ประชวรจึงให้ทำลายเสีย ต่อมาได้บูรณะพระวิหาร หลังเสียเมืองละแวก และได้สร้างพระพุทธรูปทรงเครื่อง 4 องค์หันหน้าออกสี่ทิศไว้แทนพระพุทธรูปตรอแลงแกงที่ถูกทำลายไป
# พรรคสันติภาพรุ่งเรือง
พรรคสันติภาพรุ่งเรือง (Prosperous Peace Party) เป็นพรรคนิยมคริสเตียนและประชาธิปไตยในอินโดนีเซีย ก่อตั้งเมื่อ 1 ตุลาคม พ.ศ. 2544 พรรคนี้สืบทอดมาจากพรรคคริสเตียนอินโดนีเซียที่เข้าร่วมในการเลือกตั้ง พ.ศ. 2498 และ 2514 แม้ว่าพรรคนี้จะก่อตั้งโดยชาวคริสต์ แต่ปัจจุบันพรรคนี้เปิดกว้างให้ทุกศาสนาและมีผู้สมัครของพรรคในการเลือกตั้ง พ.ศ. 2552 เป็นมุสลิมถึง 21 คน. Tempo magazine No. 0931/March 31-April 06, 2009, p.45 ในการเลือกตั้งพ.ศ. 2547 พรรคนี้ได้คะแนน 2.1% และได้ 12 ที่นั่ง แต่ในการเลือกตั้งพ.ศ. 2552 พรรคนี้ได้คะแนน 1.5% และไม่ได้รับเลือกตั้งIndonesian General Election Commission website Official Election ResultsThe Jakarta Post 10 May 2009  Democratic Party controls 26% of parliamentary seats พรรคนี้สลายตัวไปเมื่อ 10 มีนาคม พ.ศ. 2556 เพื่อรวมกับพรรคการเมืองอื่น 10 parpol gabung ke Hanura 
อ้างอิง

แหล่งข้อมูลอื่น
PDS official website
# โทนี แอบบ็อตต์
แอนโทนี จอห์น "โทนี" แอบบ็อตต์ (4 พฤศจิกายน พ.ศ. 2500 —) เป็นนายกรัฐมนตรีคนที่ 28 ของออสเตรเลีย เขาได้ดำรงตำแหน่งหลังจากชนะการเลือกตั้งในปี พ.ศ. 2556 และเป็นผู้นำของพรรคเสรีนิยมมาตั้งแต่ พ.ศ. 2549 แอบบ็อตต์เป็นสมาชิกรัฐสภาเขตซิดนีย์ ได้รับการเลือกตั้งครั้งแรกในการเลือกตั้งเมื่อ พ.ศ. 2537

แอบบ็อตต์เกิดที่กรุงลอนดอน ประเทศอังกฤษ โดยมีแม่เป็นชาวออสเตรเลีย พ่อเป็นชาวอังกฤษ ต่อมาครอบครัวได้ย้ายไปอยู่ที่ซิดนีย์เมื่อ พ.ศ. 2503 ก่อนที่จะได้เป็นสมาชิกสภา แอบบ็อตต์ได้ศึกษาระดับปริญญาตรีเศรษฐศาสตร์บัณฑิต และนิติศาสตรบัณฑิต ที่มหาวิทยาลัยซิดนีย์ และต่อมาได้ศึกษาศิลปศาสตรมหาบัณฑิต สาขาปรัชญาการเมืองและเศรษฐศาสตร์ ได้รับทุนการศึกษาโรดส์ จากวิทยาลัยควีนส์คอลเลจ มหาวิทยาลัยออกซฟอร์ด
# เสกสันต์ ชาวทองหลาง
เสกสันต์ ชาวทองหลาง  เป็นอดีตนักฟุตบอลระดับอาชีพจากประเทศไทย เขาได้ทำหน้าที่เป็นผู้เล่นคนสำคัญให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก และไทยลีกดิวิชัน 1

 ประวัติ 
วันที่ 14 มกราคม พ.ศ. 2555 เสกสันต์ทำหน้าที่ร่วมกับทีมสโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในการแข่งขันไทยพรีเมียร์ลีก โดยในนัดดังกล่าว ทั้งสองทีมเสมอกันที่ 1 ประตูต่อ 1'ตะหานน้ำ' โกงความตาย ไล่เจ๊าปลาทูทดเจ็บ 1-1

วันที่ 8 กุมภาพันธ์ พ.ศ. 2557 เสกสันต์ได้เป็นหนึ่งในผู้นำทีมสโมสรฟุตบอลราชนาวีในการแข่งขันนัดอุ่นเครื่องปรีซีซัน เมื่อครั้งที่พบกับสโมสรฟุตบอลอาร์มี่ ยูไนเต็ด ซึ่งทีมของเขาเป็นฝ่ายแพ้ที่ 3 ประตูต่อ 5โกรันแฮตทริกอาร์มี่กระซวกราชนาวี 5-3 อุ่นแข้ง : INN News

วันที่ 22 มีนาคม พ.ศ. 2557 เสกสันต์ทำหน้าที่ร่วมกับทีมสโมสรฟุตบอลราชนาวีในการแข่งขันยามาฮ่าลีกวัน เมื่อครั้งที่พบกับทีมสโมสรฟุตบอลจังหวัดขอนแก่น โดยทีมของเขาเป็นฝ่ายชนะที่ 1 ประตูต่อ 0ตะหานน้ำ'' ราชนาวี ทำผลงานได้อย่างยอดเยี่ยม ต่อมา วันที่ 6 เมษายน เสกสันต์ได้ทำหน้าที่ร่วมกับทีมดังกล่าวเมื่อพบกับทีมสโมสรฟุตบอลจังหวัดเชียงใหม่ และทีมของเขาเป็นฝ่ายชนะที่ 1 ประตูต่อ 0ติณภพซัดชัย! ราชนาวีเฉือนเชียงใหม่หวิว 1-0 แต่แล้วในวันที่ 26 เมษายน เขาไม่ได้เข้าแข่งเมื่อครั้งที่พบกับทีมสโมสรฟุตบอลจังหวัดนครราชสีมา เนื่องด้วยมีการประกาศห้าม และวันที่ 4 พฤษภาคม เขาได้ทำหน้าที่ร่วมทีมสโมสรฟุตบอลราชนาวี เมื่อครั้งที่พบกับทีมสโมสรฟุตบอลร้อยเอ็ด ยูไนเต็ด โดยในนัดดังกล่าว ทั้งสองทีมต่างเสมอกันที่ 2 ประตูต่อ 2รายงาน :ราชนาวี เอฟซี 2 - 2 ร้อยเอ็ด ยูไนเต็ด รวมถึงในวันที่ 23 กรกฎาคม เมื่อครั้งที่พบกับทีมสโมสรฟุตบอลจังหวัดตราด ทว่า ทีมราชนาวีของเขาเป็นฝ่ายแพ้ที่ 0 ประตูต่อ 1ทินกรซัดดับซ่าราชนาวี 1-0 ส่วนวันที่ 3 สิงหาคม เขาได้พบกับทีมสโมสรฟุตบอลจังหวัดเชียงใหม่ ที่ซึ่งทีมของเขาเป็นฝ่ายแพ้ที่ 0 ประตูต่อ 1มาชูก้าส่องชัย! และในวันที่ 24 สิงหาคม เสกสันต์ยังคงทำหน้าที่เป็นนักฟุตบอลคนสำคัญร่วมทีมสโมสรฟุตบอลราชนาวีเมื่อครั้งที่พบกับสโมสรฟุตบอลร้อยเอ็ด ยูไนเต็ด อย่างไรก็ตาม ทีมของเขาเป็นฝ่ายแพ้ในนัดดังกล่าวที่ 1 ประตูต่อ 2กระรอกขาวจ้าวสนาม

วันที่ 27 กันยายน พ.ศ. 2557 ในนัดที่พบกับทีมสโมสรฟุตบอลพระนครศรีอยุธยา เสกสันต์ได้รับ 2 ใบเหลือง ส่งผลให้เขาต้องออกจากสนามในนาทีที่ 54 และทีมของเขาเป็นฝ่ายแพ้ที่ 0 ประตูต่อ 2'สวาดแคท'เจ๊านำโด่ง 7 แต้ม/'บีบีซียู'ดุ - เดลินิวส์

ในวันที่ 4 ตุลาคม พ.ศ. 2557 เสกสันต์ไม่ได้ลงแข่งเมื่อครั้งที่พบกับสโมสรฟุตบอลจังหวัดอ่างทอง เนื่องด้วยมีการประกาศห้ามนาวีขอกู้ฟอร์มเฝ้ารังรอชนอ่างทอง รวมไปจนถึงนัดที่พบกับทีมสโมสรฟุตบอลพัทยา ยูไนเต็ด ในวันที่ 18 ตุลาคมพรีวิว : ราชนาวี เอฟซี Vs พัทยา ยูไนเต็ด
# แด็นนิส ปราต
แด็นนิส ปราต (เกิด 14 พฤษภาคม ค.ศ. 1994) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับโตรีโน ในเซเรียอา จากการยืมตัวมาจากเลสเตอร์ซิตี และทีมชาติเบลเยียม
# พระธรรมปาโมกข์
พระธรรมปาโมกข์ เป็นราชทินนามสมณศักดิ์พระราชาคณะชั้นธรรมในฝ่ายธรรมยุติกนิกายสุเชาวน์ พลอยชุม, ตำนานพระธรรมปาโมกข์, พระธรรมปาโมกข์ (สุวรรณ กญฺจโน), กรุงเทพฯ : วัดมกุฏกษัตริยารามราชวรวิหาร, 2555

 ผู้ได้รับสมณศักดิ์ 
ปัจจุบันมีพระเถระได้รับสมณศักดิ์ที่พระธรรมปาโมกข์ รวมทั้งสิ้น 16 รูป ดังนี้

 ลำดับที่  รายนาม  วัด  ได้รับสมณศักดิ์  สมณศักดิ์สุดท้าย/ปัจจุบัน 1  พระธรรมปาโมกข์ (แฟง กิตฺติสาโร)  วัดมกุฏกษัตริยารามราชวรวิหาร  พ.ศ. 2437  พระพรหมมุนี 2  หม่อมเจ้าพระสถาพรพิริยพรต  วัดราชบพิธสถิตมหาสีมารามราชวรวิหาร  พ.ศ. 2442  สมเด็จพระสังฆราชเจ้า 3  พระธรรมปาโมกข์ (ถม วราสโย)  วัดมกุฏกษัตริยารามราชวรวิหาร  พ.ศ. 2449  - 4  พระธรรมปาโมกข์ (แย้ม อุปวิกาโส)  วัดราชประดิษฐสถิตมหาสีมารามราชวรวิหาร  พ.ศ. 2463  พระพรหมมุนี 5  พระธรรมปาโมกข์ (แจ่ม จตฺตสลฺโล)  วัดมกุฏกษัตริยารามราชวรวิหาร  พ.ศ. 2466  พระศาสนโศภน 6  พระธรรมปาโมกข์ (อ้วน ติสฺโส)  วัดบรมนิวาสราชวรวิหาร  พ.ศ. 2472  สมเด็จพระมหาวีรวงศ์ 7  พระธรรมปาโมกข์ (ภา ภาณโก)  วัดราชบพิธสถิตมหาสีมารามราชวรวิหาร  พ.ศ. 2478  พระศาสนโศภน 8  พระธรรมปาโมกข์ (จวน อุฏฺฐายี) วัดมกุฏกษัตริยารามราชวรวิหาร  พ.ศ. 2488  สมเด็จพระอริยวงศาคตญาณ สมเด็จพระสังฆราช 9  พระธรรมปาโมกข์ (ผิน สุวโจ)  วัดบวรนิเวศราชวรวิหาร  พ.ศ. 2490  พระพรหมมุนี 10  พระธรรมปาโมกข์ (วาสน์ วาสโน)  วัดราชบพิธสถิตมหาสีมารามราชวรวิหาร  พ.ศ. 2492  สมเด็จพระสังฆราชเจ้า 11  พระธรรมปาโมกข์ (วิน ธมฺมสาโร)  วัดราชผาติการาม วรวิหาร  พ.ศ. 2500  สมเด็จพระมหาวีรวงศ์ 12  พระธรรมปาโมกข์ (ทิม อุฑาฒิโม)  วัดราชประดิษฐสถิตมหาสีมารามราชวรวิหาร  พ.ศ. 2509  สมเด็จพระมหาวีรวงศ์ 13  พระธรรมปาโมกข์ (บุญมั่น มนฺตาสโย)  วัดปทุมวนารามราชวรวิหาร  พ.ศ. 2520  - 14  พระธรรมปาโมกข์ (นพ องฺกุรปญฺโญ)  วัดธาตุทอง  พ.ศ. 2523  - 15  พระธรรมปาโมกข์ (สุวรรณ กญฺจโน)  วัดมกุฏกษัตริยารามราชวรวิหาร  พ.ศ. 2545  - 16  พระธรรมปาโมกข์ (สุนทร สุนทราโภ)  วัดราชผาติการามวรวิหาร  พ.ศ. 2555  พระพรหมวชิรากร
# โดราเอมอน ตอน โนบิตะ ท่องอาณาจักรโฮ่งเหมียว
โดราเอมอนเดอะมูฟวี่: โนบิตะ ท่องอาณาจักรโฮ่งเหมียว  เป็นภาพยนตร์การ์ตูนญี่ปุ่นในปี 2004 ที่มาจากแฟรนไชส์โดราเอมอน นอกจากนั้นภาพยนตร์ชุดนี้ยังเป็นการฉลองครบรอบ 25 ปี ของโดราเอมอนฉบับทีวีและเป็นภาพยนตร์ลำดับที่ 25 ของโดราเอมอน รวมทั้งเป็นโดราเอมอนฉบับภาพยนตร์ชุดสุดท้ายที่ใช้ทีมงานเดิมและนักพากย์เดิมตั้งแต่ปี ค.ศ.1979 ออกฉายอย่างเป็นทางการครั้งแรกเมื่อวันที่ 7 มีนาคม ค.ศ. 2004 ในญี่ปุ่น, 3 สิงหาคม ค.ศ. 2006 ในฮ่องกง และ 19 ตุลาคม ค.ศ. 2006 ในประเทศไทย

เรี่องย่อ
หลังจากตามเก็บลูกเบสบอลที่หล่นลงไปในแม่น้ำ โนบิตะได้พบกับสุนัขตัวหนึ่งแล้วช่วยขึ้นมาจากน้ำ หลังจากนั้นมันก็ตามโนบิตะมาตลอดจนโนบิตะตัดสินใจจะแอบเลี้ยงมันไว้ โนบิตะจึงตั้งชื่อให้ว่า "อิจิ" พอเวลาผ่านไป โนบิตะต้องรับภาระหนักขึ้นเพราะต้องเลี้ยวแมวเพี่มอีก 3 ตัว โนบิตะจึงตัดสินใจจะพาพวกมันไปอยู่ที่อื่นที่ไม่มีมนุษย์ แต่ต้องเจอภาระหนักกว่าเดิมเพราะดันไปเจอที่ที่สัตว์เลี้ยงถูกทิ้งเป็นจำนวนมาก จึงรับเลี้ยงทั้งหมด 

หลังจากนั้นโนบิตะนึกขึ้นมาได้ว่าจะพาพวกมันไปในโลกเมื่อ 300 ล้านปีก่อน แล้วตัดสินใจใช้ "ปืนรังสีปรับวิวัฒนาการ" กับอิจิ เพื่อให้สามารถอยู่รอดได้ พอวันรุ่งขึ้น พวกโนบิตะตัดสินใจจะไปเยี่ยมอิจิ แต่ไทม์แมชชีนเกิดขัดข้องทำให้พวกโนบิตะไปโผล่ในโลกอีก 1,000 ปีให้หลัง โนบิตะได้พบกับ "เฮจิ" ที่หน้าตาเหมือนอิจิมาก เฮจิได้เล่าเรื่องเกี่ยวกับความลับเกี่ยวกับ "เนโกะเจอร์แลนด์" ที่น่าจะมีส่วนเกี่ยวข้องที่ทำให้พ่อแม่ของเฮจิและเพี่อนๆของเฮจิหายตัวไป พวกโนบิตะจึงร่วมมือกับเฮจิเพี่อสืบค้นว่าความลับที่อยู่เบี้องหลังเนโกะเจอร์แลนด์มันคืออะไรกันแน่
# โดราเอมอน ตอน ตำนานสุริยกษัตริย์ (ตำนานเทพสุริยา)
โดราเอมอนเดอะมูฟวี่: ตำนานสุริยกษัตริย์ของโนบิตะ  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 93 นาที ภาพยนตร์ชุดนี้ถือเป็นตอนที่ 21 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 4 มีนาคม ค.ศ. 2000 และเข้าฉายในประเทศไทยเมื่อวันที่ 11 ตุลาคม ค.ศ. 2002 (พ.ศ. 2545) โดยใช้ชื่อตอนว่า "โดเรม่อนตำนานสุริยกษัตริย์" (สะกดตามต้นฉบับ)

 เรื่องย่อ 
โดราเอมอนได้ใช้ "อุปกรณ์เวทีสารพัดนึก" เพื่อให้พวกโนบิตะได้ซ้อมแสดงละครเวทีโรงเรียนก่อนถึงวันแสดง แต่ทว่าเกิดขัดแย้งกันเองจึงเลิกซ้อมไป แต่ไจแอนท์เอาอุปกรณ์เวทีสารพัดนึกไปด้วย โดราเอมอนจึงใช้ช่องกาลเวลากับโมจิดักกาลเวลาเพี่อเอาของวิเศษคืน แต่เกิดเหตุขัดข้องทำให้ช่องกาลเวลาไปโผล่ที่ "อาณาจักรยามานะ" ทำให้โนบิตะได้พบกับเจ้าชายทีโอ (ที่หน้าตาเหมือนโนบิตะมากจนแทบจะแยกไม่ออก) ทั้งคู่จึงตกลงกันว่าจะสลับตัวกัน ให้โนบิตะไปเป็นทีโอ ส่วนทีโอไปเป็นโนบิตะ 

ต่อมาพวกโนบิตะได้รู้เรื่องเกี่ยวกับเรดิน่า แม่มดชั่วร้ายที่ใช้เวตมนตร์ดำทำให้เกิดปัญหาต่อมายานะ ณ อาณาจักร มีโซอเมริกา (ปัจจุบันนี้คือ ประเทศเม็กซิโก) ทีโอจึงอยากจะเรียนรู้วิธีกำจัดเรดิน่า แต่แล้วก็เกิดปัญหาจนได้ เมื่อเรดิน่าได้จับตัวคุคุ เพื่อนสนิทของทีโอไปไว้ที่วิหารแห่งความมืด ทีโอจึงตามไปช่วยคุคุเพียงลำพัง แต่หารู้ไม่ว่านั่นเป็นกับดักของเรดิน่าที่จะใช้ทีโอเป็นเครื่องสังเวยในพิธีบูชายัญ โนบิตะและผองเพื่อนจึงเดินทางไปยังวิหารแห่งความมืดเพี่อไปช่วยทีโอและคุคุก่อนที่จะสายเกินไปhttps://www.youtube.com/playlist?list=PLs0i6Mz3ZLs_8-_qnRlsrnY6B03JeBrUT
# พยายามกี่ครั้งก็ตามแต่
พยายามกี่ครั้งก็ตามแต่ เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550 

มิวสิกวิดีโอ
มิวสิกวิดีโอนี้ เผยแพร่ครั้งแรกในเดือนพฤศจิกายน พ.ศ. 2550 ทางรายการของทีวีแกรมมี่ในช่องทีวีทุกช่อง ถ่ายทำกันที่หอพักหญิงร้างธรรมศาสตร์ ซอยงามดูพลี แถวพระราม 4 กำกับโดย ชัชวาลย์ อริยศรีวัฒนา โดยมี มาริสา อานิต้า กับ เรย์ แมคโดนัลด์ มาถ่ายทอดเรื่องราวความรักที่ออกแนวโหด-มัน-ดุเดือด-สะใจ แต่ยังไง ก็ยังรักกันดีและไม่มีวันเลิกกัน โดยเป็นเรื่องราวของคนที่เป็นแฟนกันอยู่ด้วยกันทะเลาะกัน มานำเสนอให้สนุกสนาน เกินจริง หลุดโลก และได้ใช้คอมพิวเตอร์กราฟิกเข้ามาช่วย

การตอบรับ
เพลง พยายามกี่ครั้งก็ตามแต่ ได้อันดับสูงสุด 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2550)อันดับสูงสุด ซี้ดเอฟเอ็ม ชาร์ตท็อป 20SEED CHART TOP 20 ประจำวันที่ 19 พฤศจิกายน 2550 13 91.5 FM Hotwave Top 20 Chart91.5 FM. HOTWAVE TOP 20 CHART : ประจำวันที่ 2 ธันวาคม 2550 15 อีเอฟเอ็ม ชาร์ต 94 ท็อป แอรเพลย์EFM CHART 5 มกราคม 2551 13
ชาร์ต (พ.ศ. 2551)อันดับสูงสุด  แฟต 104.5 ชาร์ตท็อป 75Fat Chart 75 อันดับเพลงFat วันที่ 6 มกราคม 2551 61
# นิดนิด
นิดนิด เป็นซิงเกิลในปี พ.ศ. 2553 ของวงดนตรีแฮงแมน ประพันธ์คำร้อง-แต่งทำนองและเรียบเรียงโดยมี ณัฐพล พุทธภาวนา ออกจำหน่ายครั้งแรกในวันที่ 9 เมษายน พ.ศ. 2553 และเป็นเพลงสุดท้ายของแฮงแมน

เนื้อหาของเพลงนั้น คล้ายกับเพลง พยายามกี่ครั้งก็ตามแต่ ซึ่งสื่อถึงอารมณ์ของคน ขี้อ้อน… คือเราจะไม่บอกรักตรงๆ แต่จะใช้วิธีบอกอ้อมๆ ให้รู้สึกกุ๊กกิ๊ก คนได้ฟังก็จะอมยิ้ม 

ด้านสไตล์ของดนตรี นั้นมีความเรียบง่าย แนวดนตรีเป็นดนตรี POP ROCK มีเสียงกีต้าร์ แนวยุค 80 นำมาผสมผสานกับเสียง ซิน เสียงสังเคราะห์ เพื่อให้เกิดความทันสมัย ดนตรีเพลงนี้ก็เลยจะมีทั้งความเก่าและความใหม่ของซาว์ดดนตรีที่ผสมกันอยู่

การตอบรับ
เพลง นิดนิด ได้อันดับสูงสุด 32 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 40 ประจำวันที่ 30 พฤษภาคม พ.ศ. 2553
ชาร์ต
ชาร์ต (พ.ศ. 2553)อันดับสูงสุดHot FM Top 20 Chart 91 5 FMHot FM Top 20 Chart 91 5 FM วันอาทิตย์ ที่ 6 มิถุนายน 255310แฟต 104.5 ชาร์ตท็อป 40FAT CHART : 40 อันดับ ประจำวันที่ 30 พฤษภาคม 255332Channel V Countdown Siam Top 20 Single ChartTOP 100 Year End Chart 2010 Jan 11, 201143
# ตอร์กาน อาซาร์
ตอร์กาน กานาแอล ฟร็องซิส อาซาร์ (เกิด 29 มีนาคม ค.ศ. 1993) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับราชสโมสรกีฬาอันเดอร์เลคต์และทีมชาติเบลเยียม เขาเป็นน้องชายของเอแดน อาซาร์ 

ปัจจุบันอาซาร์ได้ลงเล่นในระดับนานาชาติให้กับทีมชาติเบลเยียม โดยก่อนหน้านี้เคยติดทีมชาติชุดเยาวชนมาแล้วในทุกช่วงอายุ ในเดือนพฤษภาคม ค.ศ. 2013 เขาได้ลงเล่นกับทีมชาติชุดใหญ่เป็นครั้งแรกในนัดกระชับมิตรระหว่างเบลเยียมกับสหรัฐอเมริกา และอีกหนึ่งปีต่อมา สถานะผู้เล่นทีมชาติชุดใหญ่เต็มตัวของอาซาร์ก็ได้รับการยืนยันเมื่อเขาติดรายชื่อตัวสำรองในทีมชาติที่จะลงแข่งขันในฟุตบอลโลก 2014

ในช่วงที่เล่นให้กับซึลเตอวาเรอเคมในเบลเยียมอยู่ 2 ฤดูกาลนั้น ครั้งแรกเขาได้รับรางวัลรองเท้าทองคำเบลเยียม (รางวัลสำหรับนักฟุตบอลยอดเยี่ยมในเบลเจียนโปรลีก) ในเดือนมกราคม ค.ศ. 2014 และต่อมาได้รับรางวัลนักฟุตบอลอาชีพยอดเยี่ยมในเบลเยียมในเดือนพฤษภาคม ค.ศ. 2014

 ระดับทีมชาติ 
ในวันที่ 16 พฤษภาคม ค.ศ. 2013 อาซาร์ ได้ถูกเรียกติดทีมขาติเบลเยียมชุดใหญ่เป็นครั้งแรก ภายใต้การคุมทีมของ มาร์ค วิลม็อตส์ เพื่อแข่งขันกระชับมิตรกับสหรัฐ และรอบคัดเลือกฟุตบอลโลก 2014 กับเซอร์เบีย โดยเขาได้ลงเล่นครั้งแรกในวันที่ 29 พฤษถาคม ซึ่งพบกับสหรัฐ จากการเปลี่ยนตัวลงมาแทนโรเมลู ลูกากู ซึ่งเบลเยียมเอาชนะไปด้วยคะแนน 4–2 อาซาร์เป็นหนึ่งในผู้เล่นสำรอง 7 คนในการแข่งขัน ฟุตบอลโลก 2014 รอบสุดท้าย เขาใช้เวลาสามปีครึ่งในกว่าที่จะได้ลงเล่นนัดที่สองในนามทีมชาติ ซึ่งเกิดขึ้นในวันที่ 9 พฤศจิกายน  ค.ศ. 2016 ในนัดที่พบกับเนเธอร์แลนด์ โดยเสมอกัน 1-1

ในวันที่ 10 ตุลาคม ค.ศ. 201 7อาซาร์ ทำประตูแรกได้ในเกมฟุตบอลโลก 2018 รอบคัดเลือก กับ ไซปรัส ในวันที่ 4 มิถุนายน ค.ศ. 2018 เขาได้รับเลือกจาก โรเบร์โต มาร์ติเนซ ให้เป็น 1 ใน 23 คนชชุดแข่งขัน ฟุตบอลโลก 2018 ที่ประเทศรัสเซีย

เขาได้ลงเล่นในฟุตบอลโลกครั้งแรกในวันที่ 18 มิถุนายน ในนัดที่พงกเขาเอาชนะปานามา จากการเปลี่ยนตัวลงมาแทนดรีส แมร์เตินส์ในนาทีที่ 83 และได้ลงเล่นครบ 90 นาทีในนัดที่เอาชนะอังกฤษ 1–0 ในรอบแบ่งกลุ่มที่ คาลีนินกราด เบลเยียมจบลำดับที่สามในรายการนี้ นับเป็นผลงานในฟุตบอลโลกที่ดีที่สุดในประวัติศาสตร์ของเบลเยียม

ในวันที่ 17 มิถุนายน เขายังทำประตูช่วยให้เบลเยียมเอาชนะเดนมาร์ก 2–1 ในรอบแบ่งกลุ่ม ที่สนามกีฬาพาร์เกิน ในอีกสิบวันถัดมา ในรอบ 16 ทีมสุดท้าย เขายังทำประตูไกลจากนอกกรอบเขตโทษในนาทีที่ 43 เป็นประตูชัยให้เบลเยียม เอาชนะโปรตุเกส 1–0  ที่ลาการ์ตูฆา ทำให้เบลเยียมผ่านเข้าสู่รอบก่อนรองชนะเลิศ ซึ่งพวกเขาตกรอบในรอบนี้หลังจากแพ้ให้กับอิตาลี
# วอลเลย์บอลเวิลด์ลีก 2001
วอลเลย์บอลเวิลด์ลีก 2001 เป็นครั้งที่ 12 ของการแข่งขันวอลเลย์บอลชายประจำปีระดับนานาชาติ มีทั้งหมด 16 ประเทศ ระหว่างวันที่ 11 พฤษภาคม – 30 มิถุนายน รอบชิงชนะเลิศจะถูกจัดขึ้นในคาโตวีตเซ, ประเทศโปแลนด์

การแบ่งกลุ่ม
กลุ่ม Aกลุ่ม Bกลุ่ม Cกลุ่ม D

 รอบคัดเลือก (Intercontinental Round) 

กลุ่ม A
อันดับทีมแต้มแมทช์ชนะแมทช์แพ้เซ็ทชนะเซ็ทแพ้อัตราส่วนแต้มชนะแต้มแพ้อัตราส่วน1219330152.0001,0599721.0902208427211.2861,1171,0741.0403175723280.8211,1091,1480.96641421016320.5001,0671,1580.921

ผลการแข่งขัน (กลุ่ม A)
http://www.fivb.org/EN/Volleyball/Competitions/WorldLeague/2001/Results.asp

|}

กลุ่ม B
อันดับทีมแต้มแมทช์ชนะแมทช์แพ้เซ็ทชนะเซ็ทแพ้อัตราส่วนแต้มชนะแต้มแพ้อัตราส่วน1208428142.000---2197525221.136---3186624250.960---4153916320.500---

ผลการแข่งขัน (กลุ่ม B)
http://www.fivb.org/EN/Volleyball/Competitions/WorldLeague/2001/Results.asp

|}

กลุ่ม C
อันดับทีมแต้มแมทช์ชนะแมทช์แพ้เซ็ทชนะเซ็ทแพ้อัตราส่วนแต้มชนะแต้มแพ้อัตราส่วน12210232103.200---22210231112.818---3153915280.536---4131115340.147---

ผลการแข่งขัน (กลุ่ม C)
http://www.fivb.org/EN/Volleyball/Competitions/WorldLeague/2001/Results.asp

|}

กลุ่ม D
อันดับทีมแต้มแมทช์ชนะแมทช์แพ้เซ็ทชนะเซ็ทแพ้อัตราส่วนแต้มชนะแต้มแพ้อัตราส่วน12311135132.692---2197528221.273---3186620250.800---41201211360.306---

ผลการแข่งขัน (กลุ่ม D)
http://www.fivb.org/EN/Volleyball/Competitions/WorldLeague/2001/Results.asp

|}

รอบสุดท้าย
สนาม:  Spodek, คาโตวีตเซ, โปแลนด์

รอบ 8 ทีมสุดท้าย
 ผ่านเข้ารอบรองชนะเลิศ

กลุ่ม E

|}

|}

กลุ่ม F

|}

|}

รอบ 4 ทีมสุดท้าย

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

อันดับทีม457913
# สโตนเทมเพิลไพล็อตส์
สโตนเทมเพิลไพล็อตส์ (, มักย่อว่า STP) เป็นวงดนตรีร็อกชาวอเมริกันจากเมืองแซนดีเอโก รัฐแคลิฟอร์เนีย ใน ค.ศ. 1989 วงเดิมประกอบด้วยนักร้องนำ สกอตต์ ไวแลนด์, นักกีตาร์ ดีน เดอเลโอ, นักกีตาร์เบส รอเบิร์ต เดอเลโอ และมือกลอง อีริก เครตซ์ นับตั้งแต่ก่อตั้งวงนั้น สมาชิกของสโตนเทมเพิลไพล็อตส์ยังไม่มีการเปลี่ยนแปลง จนกระทั่งไวแลนด์ถูกไล่ออกในเดือนกุมภาพันธ์ ค.ศ. 2013 และแทนที่โดย เชสเตอร์ เบนนิงตัน นักร้อง ในเดือนพฤษภาคม ค.ศ. 2013 แต่แยกทางกันอย่างสันติเมื่อเดือนพฤศจิกายน ค.ศ. 2015 ใน ค.ศ. 2016 ทางวงเปิดออดิชันออนไลน์สำหรับนักร้องนำคนใหม่ เจฟฟ์ กัตต์ได้รับการประกาศเป็นนักร้องนำคนใหม่ในวันที่ 14 พฤศจิกายน ค.ศ. 2017

 สมาชิก 
สมาชิกปัจจุบัน
 รอเบิร์ต เดอเลโอ – กีตาร์เบส, ร้องประสาน (1989–2003, 2008–ปัจจุบัน)
 อีริก เครตซ์ – กลอง (1989–2003, 2008–ปัจจุบัน)
 ดีน เดอเลโอ – กีตาร์ (1989–2003, 2008–ปัจจุบัน) 
 เจฟฟ์ กัตต์ – นักร้องนำ (2017–ปัจจุบัน)

อดีตสมาชิก
 สกอตต์ ไวแลนด์ – นักร้องนำ (1989–2003; 2008–2013; เสียชีวิต ค.ศ. 2015)
 เชสเตอร์ เบนนิงตัน – นักร้องนำ (2013–2015; เสียชีวิต ค.ศ. 2017)

เส้นเวลา

 ผลงาน 
อัลบั้มสตูดิโอ
 Core (1992)
 Purple (1994)
 Tiny Music... Songs from the Vatican Gift Shop (1996)
 No. 4 (1999)
 Shangri-La Dee Da (2001)
 Stone Temple Pilots (2010)
 Stone Temple Pilots (2018)
 Perdida (2020)

 รางวัล 

|-
| style="text-align:center;"|1993
|"Plush"
|เอ็มทีวีวิดีโอมิวสิกอะวอดส์ สาขาศิลปินหน้าใหม่ยอดเยี่ยม
|
|-
| style="text-align:center;"|1994
| style="text-align:center;"| —
|อเมริกันมิวสิกอะวอร์ด สาขาศิลปินป็อปร็อกหน้าใหม่ยอดนิยม
|
|-
| style="text-align:center;"|1994
|"Plush"
|รางวัลแกรมมี สาขาการแสดงเพลงฮาร์ดร็อกหรือเมทัลยอดเยี่ยม
|
|-
| style="text-align:center;"|1995
|"Big Empty"
|เอ็มทีวีมูวีอะวอดส์ สาขาเพลงประกอบภาพยนตร์ยอดเยี่ยม
|
|-
| style="text-align:center;"|1997
|"Trippin' on a Hole in a Paper Heart"
|rowspan="3"|รางวัลแกรมมี สาขาการแสดงเพลงฮาร์ดร็อกหรือเมทัลยอดเยี่ยม
|
|-
| style="text-align:center;"|2001
|"Down"
|
|-
| style="text-align:center;"|2010
|"Between the Lines"
|